ออสติน เมืองที่เติบโตรวดเร็วที่สุด และปลอดมลพิษมากที่สุดแห่งหนึ่งในอเมริกา
รัฐเท็กซัสในสหรัฐ เป็นรัฐที่มีอุตสาหกรรมน้ำมัน และก๊าซธรรมชาติตั้งอยู่มากมาย แต่ชาวรัฐเท็กซัสเองกลับมองเห็นว่า การผลิตไฟฟ้า จากแหล่งพลั
ชาวเมืองออสตินรัฐเท็กซัสถือว่า เรื่องสิ่งแวดล้อมเป็นเรื่องใหญ่ และต่างช่วยกันสนับสนุนความพยายามในการลดมลพิษด้านต่างๆ มาโดยตลอด อย่างไรก็ตาม ในฐานะที่เป็นเมืองที่เติบโต อย่างรวดเร็วที่สุดแห่งหนึ่งของอเมริกาเมืองออสติน ยังจำเป็นต้องใช้พลังงานไฟฟ้า มากมายมหาศาล และถึงแม้บ้านเรือน และอาคารสำนักงานหลายแห่งได้นำแผงรับพลังงานแสงอาทิตย์ มาผลิตไฟฟ้าใช้เอง รวมทั้งมีการนำพลังงาน จากกังหันลมมาใช้บ้างแล้วแต่พลังงานไฟฟ้าส่วนใหญ่ ที่ใช้ในเมือง ยังคงมาจากโรงไฟฟ้าถ่านหิน คุณRogerDuncan ผู้จัดการทั่วไป ของบรรษัทพลังงานออสติน ระบุว่าปัจจุบันมากกว่า 10% ของไฟฟ้าที่ใช้ในเมือง มาจากแหล่งพลังงานที่หมุนเวียน กลับมาใช้ใหม่ได้และคาดว่าจะเพิ่มขึ้นเป็น 30% ภายในปี 2020 นอกจากนี้เมืองออสติน ยังสนับสนุนให้มีการก่อสร้างบ้านเรือน หรืออาคารต่างๆ แบบประหยัดพลังงานอีกด้วย คุณRogerDuncan บอกว่าตามเป้าหมายที่กำหนดไว้ คืออีก 5 ปี บ้านเดี่ยวทุกหลังที่สร้างขึ้นใหม่ในเมืองออสติน จะเป็นบ้านประหยัดพลังงานโดยจะติดตั้งแผงรับพลังงานแสงอาทิตย์ บนหลังคาเพื่อแปลงเป็นพลังงานไฟฟ้า ไว้ใช้ภายในบ้านกล่าวคือไฟฟ้าที่ใช้ในบ้านแต่ละหลัง จะเท่ากับไฟฟ้าที่บ้านหลังนั้นผลิตได้ ในแต่ละปีซึ่งขณะนี้อาคารสำนักงานหลายแห่ง ในออสตินกำลังใช้แนวทาง การประหยัดพลังงาน และอนุรักษ์สิ่งแวดล้อมวิธีนี้กันแล้วเช่นที่ โรงพยาบาลเด็ก Dell Children's Medical Center ที่เพิ่งได้รับรางวัลจากคณะกรรมการอาคารปลอดมลพิษในสหรัฐ คุณAlanBell สถาปนิกผู้ออกแบบอาคารแห่งนี้อธิบายว่าภายในอาคารมีระบบคอมพิวเตอร์ ที่ใช้ควบคุมระดับต่างๆ เช่นอุณหภูมิ ความชื้นระดับคาร์บอนมอนน็อกไซด์ และอื่นๆ ที่ช่วยให้สามารถประหยัดค่าไฟได้ราวปีละ 1หมื่นดอลล่าร์ โรงพยาบาลเด็กแห่งนี้เป็นเพียงหนึ่งในหลายๆ อาคารในเมืองออสตินทั้งที่เป็นสำนักงาน และที่พักอาศัย ซึ่งนำระบบประหยัดไฟฟ้ามาใช้นอกจากนี้ คุณ Bell ยังมีแผนขยายแบบการสร้างอาคาร ให้รวมหลายๆ อย่าง ทั้งที่ทำงานที่พักอาศัย ที่จับจ่ายซื้อสินค้า และออกกำลังกายไว้ในที่แห่งเดียวเพื่อจะสามารถประหยัดพลังงาน และลดมลพิษได้มากยิ่งขึ้นในอนาคต ซึ่งแนวคิดนี้ กำลังจะกลายเป็นมาตรฐานใหม่ในการพัฒนาที่ดินในเมืองออสติน สถาปนิกผู้นี้กล่าวส่งท้ายว่าปัจจุบันการประหยัดพลังงานนั้น ได้กลายมาเป็นส่วนหนึ่ง ของวีถีชีวิตของผู้คนทั่วไปและเรื่องนี้ ไม่ใช่เรื่องแปลกใหม่อีกต่อไป แต่เป็นสิ่งที่ทุกๆ คนบนโลกต้องช่วยกันทำ